Diari Oficial de la Generalitat Valenciana


Sumari del DOGV 9078, del 07-05-2021 (2021/3953)

RESOLUCIÓ de 9 d'abril de 2021, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent als expedients 78/3106-CMU AM Corbera-Mondúber-la Safor i 11/1767-PON RY Palància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3953


Data del document
:   09-04-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 9 d'abril de 2021, de la Direcció General de Medi Natural i d'Avaluació Ambiental, per la qual s'ordena la publicació de la declaració ambiental i territorial estratègica corresponent als expedients 78/4687-BIN US Corbera-Mondúber-la Safor i 11/3028-UCP CC Palància. [2021/3953]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la Declaració ambiental i territorial estratègica corresponent als expedients 78/6451-AKL YB Corbera-Mondúber-la Safor i 11/3581-PVL TU Palància  
  
«Declaració ambiental i territorial estratègica:  
Objecte: avaluació ambiental i territorial estratègica de les NG RN2000, normes de gestió dels espais de la Xarxa Natura 2000:  
1. Corbera-Mondúber-la Safor LIC-ZEC: ES5233013 Serra de Corbera ES5233015 Serres del Mondúber Marxuquera ES5233030 Marjal de la Safor ZEPA ES0000451Mondúber-Marjal de a Safor  
  
2. Palància LIC-ZEC: ES5223005 Alt Palància, ES5232003 Curs Mitjà del Riu Palància  
Promotor: Direcció General del Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica  
Autoritat substantiva: Consell de la Generalitat Valenciana  
Localització: Normes de Gestió Corbera-Mondúber-la Safor: Ador, Almiserà, Alzira, Barx, Benifairó de la Valldigna, Corbera, Cullera, Daimús, Favara, Fortaleny, Gandia, Guardamar de la Safor, Llaurí, Llutxent, Oliva, Palma de Gandia, Piles, Pinet, Polinyà de Xúquer, Quatretonda, Riola, Ròtova, Simat de la Valldigna, Tavernes de la Valldigna, Xeraco i Xeresa  
Normes de gestió Palància Algar de Palancia, Barracas, Bejís, Benafer, Castellnovo, El Toro, Geldo, Jérica, Navajas, Pina de Montalgrao, Sacañet, Segorbe, Soneja, Sot de Ferrer, Teresa, Torás i Viver  
Núm. d'expedient: 78/8451-TZJ LA Corbera-Mondúber-la Safor, 11/1309-SGP FV Palància  
  
La Comissió d'Avaluació Ambiental, en sessió celebrada el 30 de gener de 2020, va adoptar l'acord següent:  
Vista la proposta de declaració ambiental i territorial estratègica de les normes de gestió dels espais RN 2000, esmentades abans, en els termes següents:  
Mitjançant una diligència de la Direcció General de Medi natural i Avaluació Ambiental, de data 12 de març de 2014 (notificada a la Subdirecció General d'Avaluació Ambiental el 31.05.2019), es fa constar que, a fi d'accelerar el procés de tramitació de les normes de gestió dels espais de Xarxa Natura 2000 Corbera-Mondúber-la Safor i Palància s'unifiquen totes dues normes a l'efecte de tramitació; per tant, la tramitació ambiental que se segueix de totes dues normes es durà a terme en un únic procediment que serà objecte de declaració ambiental i territorial conjunta.  
L'objecte de la declaració ambiental i territorial estratègica (DATE) és valorar la integració dels aspectes ambientals en les propostes de la norma de gestió Corbera-Mondúber-la Safor i de la norma de gestió Palància subjectes a avaluació ambiental estratègica ordinària conforme a la Llei 5/2014, de 25 de juliol, de la Generalitat, D'ordenació del territori, urbanisme i paisatge, de la Comunitat Valenciana (LOTUP). Per a això, la DATE verificarà tot el procediment seguit i analitzarà els impactes que es deriven per l'aplicació de les normes de gestió respectives, i establirà, si és el cas, les condicions finals que s'hi hagen d'incorporar prèviament a l'aprovació.  
  
Documentació rebuda de la Direcció General del Medi natural i Avaluació Ambiental  
El 21 de maig de 2019 es va rebre de la Subdirecció General d'Avaluació Ambiental la proposta del Projecte de decret.../..., del Consell, pel qual es declaren com a zones especials de conservació (ZEC) els llocs d'importància comunitària (LIC) Alt Palància (ES5223005), Curs Mitjà del Riu Palància (ES5232003), Serra de Corbera (ES5233013), Marjal de la Safor (ES5233030), Serres del Mondúber i Marxuquera (ES5233015) i Dunes de la Safor (ES5233038) i s'aproven les normes de gestió d'aquestes ZEC i de la zona d'especial protecció per a les aus (ZEPA) Mondúber-Marjal de la Safor (ES0000451).  
  
La proposta del Projecte de decret inclou en l'annex III la NORMA DE GESTIÓ Alt Palància dels espais protegits de la Xarxa Natura 6116 YIM Alt Palància (ES5223005) i ZEC Curs Mitjà del Riu Palància (ES5232003), i en l'annex IV la NORMA DE GESTIÓ Corbera-Mondúber-la Safor dels espais protegits de la Xarxa Natura 4977 AQT Serra de Corbera (ES5233013), ZEC Marjal de la Safor (ES5233030), ZEC Serres del Mondúber i Marxuquera (ES5233015) i ZEC Dunes de la Safor (ES5233038) i ZEPA Mondúber-Marjal de la Safor (ES0000451).  
  
La proposta de Projecte de decret s'acompanya del Pla de participació pública i de la documentació tècnica (Memòria i EATE), documents que passen a formar part dels respectius expedients d'avaluació ambiental i territorial estratègica, 78/3165-PIL norma de gestió RN 2000 Corbera-Mondúber-la Safor i 11/8816-LJC Alt Palància, i que queden configurats, cada un d'aquests, amb els continguts següents:  
  
Expedient d'avaluació ambiental i territorial 78/1820-YEU norma de gestió Corbera-Mondúber-la Safor i 11/4150-UUN norma de gestió Alt Palància: en format paper i digital (CD)  
1. Estudi ambiental i territorial estratègic (de l'espai RN 2000 corresponent)  
2. Memòria tècnica de la norma de gestió (de l'espai RN 2000 corresponent)  
3. Proposta del Projecte de decret del Consell  
4. Proposta de norma de gestió dels espais RN 2000 (s'adjunta com a annex de la proposta del Projecte de decret del Consell).  
5. Primera informació pública del Projecte de decret del Consell (10.04.2014):  
- Anunci de la informació pública en el Diari Oficial de la Generalitat Valenciana (DOGV) núm. 7242, de 10 d'abril de 2014, del Projecte de decret del Consell, per un termini de 45 dies hàbils.  
- Anunci de correcció d'errors de la informació pública del Projecte de decret del Consell en el DOGV núm. 7256, de 16 d'abril de 2014.  
  
- Informe d'al·legacions 1a exposició pública (firmat l'octubre de 2016)  
- Còpia de les consultes efectuades  
- Còpia dels informes i les al·legacions rebuts  
6. Segona informació pública del projecte de Decret del Consell (22.06.2017):  
- Anunci de la informació pública en el Diari Oficial de la Generalitat Valenciana (DOGV) núm. 8068, de 22 de juny de 2017, del Projecte de decret juntament amb el seu Pla de participació pública, Memòria tècnica i Estudi ambiental i territorial estratègic, per un termini de 45 dies hàbils.  
- Informe d'al·legacions de la 2a exposició pública (firmat el maig de 2019)  
- Còpia de les consultes efectuades  
- Còpia dels informes i les al·legacions rebuts  
7. Certificat dels processos d'informació pública (signat el 05.05.2019):  
  
A. Anàlisi del procés d'avaluació  
Les dates més rellevants del procés d'avaluació ambiental seguit han sigut:  
  
  
  
  
Ha de tindre's en consideració, en relació amb la tramitació ambiental efectuada fins a aquesta fase, el següent:  
1. El Document inicial estratègic de la norma de gestió Corbera-Mondúber-la Safor, presentat davant de l'òrgan ambiental en data 05.11.2012, i el de la norma de gestió Alt Palància, presentat davant de l'òrgan ambiental en data 11.02.2013, es van sotmetre a avaluació ambiental d'acord amb la Llei 9/2006, de 28 d'abril, sobre avaluació de determinats plans i programes en el medi ambient.  
2. La Comissió d'Avaluació Ambiental, vista la proposta d'informe d'avaluació prèvia d'efectes significatius en el medi ambient de la norma de gestió Corbera-Mondúber-la Safor, i la de la norma de gestió Alt Palància, en sessió celebrada el 21 d'octubre de 2013, ACORDA no sotmetre a avaluació ambiental estratègica les referides normes de gestió dels espais de la Xarxa Natura 2000 Corbera-Mondúber-la Safor i Alt Palància per considerar que no tenen efectes significatius en el medi ambient.  
3. A partir dels pronunciaments anteriors de l'òrgan ambiental, la Direcció General del Medi Natural (ara Direcció General del Medi Natural i Avaluació Ambiental) va confeccionar la norma de gestió dels referits espais de l'RN2000 i mitjançant una diligència de data 12 de març de 2014 acorda unificar totes dues normes a l'efecte de tramitació.  
  
4. La versió preliminar del Projecte del Consell per a declarar com a ZEC els LIC dels referits espais RN2000, que contenia en els annexos III i IV la norma de gestió Alt Palància i la norma de gestió Corbera-Mondúber-la Safor, respectivament, es va sotmetre als tràmits procedimentals previstos en la normativa sectorial aplicable, entre aquests l'exposició pública, a la qual ens referim com a primera exposició pública, que es va substanciar mitjançant un anunci publicat en Diari Oficial de la Generalitat Valenciana (DOGV) núm. 7252, de 10 d'abril de 2014.  
5. L'Advocacia General de la Generalitat va qüestionar el mencionat acord de la Comissió d'Avaluació Ambiental de 14 de març de 2013, fet que va motivar un nou acord de la Comissió d'Avaluació Ambiental, de data 12 de setembre de 2014, pel qual se sotmet a avaluació ambiental estratègica pel procediment ordinari la norma de gestió Corbera-Mondúber-la Safor i la norma de gestió Alt Palància.  
  
6. Amb data 21 de maig de 2015, la Comissió d'Avaluació Ambiental acorda emetre el Document d'abast de la norma de gestió Corbera-Mondúber-la Safor i, en la mateixa data, el Document d'abast de la norma de gestió Alt Palància, que deixen sense efecte els acords anteriors de data 21 d'octubre de 2013.  
7. Tenint en consideració el Document d'abast de l'Estudi ambiental i territorial estratègic d'aquestes normes de gestió, la Subdirecció General d'Avaluació Ambiental confecciona la documentació tècnica de la norma de gestió Corbera-Mondúber-la Safor i de la norma de gestió Alt Palància, que es va sotmetre a exposició pública, a la qual ens referim com a segona exposició pública, mitjançant un anuncio publicat en el Diari Oficial de la Generalitat Valenciana (DOGV) núm. 8068, de 22 de juny de 2017, de la proposta del Projecte de decret junt amb el seu pla de participació pública, memòries tècniques i estudis ambientals i territorials estratègics dels referits espais de l'RN2000.  
  
Tant en la primera exposició pública com en la segona, la Subdirecció General d'Avaluació Ambiental, com a òrgan promotor, remet oficis individualitzats a les administracions públiques, ajuntaments afectats i associacions afectades.  
Per tant, se sotmeten a avaluació ambiental estratègica la norma de gestió Corbera-Mondúber-la Safor i la norma de gestió Alt Palància, juntament amb els documents que l'acompanyen: Projecte de decret, memòries tècniques i estudis ambientals i territorials estratègics que es van sotmetre a exposició pública (2a exposició pública) mitjançant un anunci en el DOGV de data 22 de juny de 2017.  
B. Anàlisi de l'estudi ambiental i territorial estratègic  
B.1. Continguts d'acord amb l'annex VII de la LOTUP  
L'estudi ambiental i territorial estratègic, tant de la norma de gestió Corbera-Mondúber-la Safor com el de la norma de gestió Alt Palància, posats a la disposició del públic durant la 2a exposició pública (22.06.2017), presenta, atenent-ne l'índex, un contingut que s'ajusta a la informació mínima requerida en l'annex VII de la LOTUP.  
  
B.2. Continguts d'acord amb el document d'abast  
En el Document d'abast de l'Estudi ambiental i territorial estratègic de la norma de gestió Corbera-Mondúber-la Safor i en el de la norma de gestió Alt Palància, emesos per l'Acord de la Comissió d'Avaluació Ambiental de data 21 de maig de 2015, s'especifica, fonamentalment, en els apartats respectius E i F, la informació i la documentació que ha d'aportar-se en la fase següent de la tramitació ambiental de la norma de gestió. En concret, es requereix:  
a) Contingut de l'EATE  
Després de l'anàlisi de l'EATE (versió.02.2015) exposada al públic, es considera que el contingut està d'acord tant amb el que requereix l'annex VII de la LOTUP com amb el que s'ha especificat en el Document d'abast.  
b) Consideracions tècniques que ha d'arreplegar l'EATE i la norma de gestió  
Amb caràcter genèric, les normes de gestió arrepleguen les consideracions efectuades en el document d'abast respectiu en relació amb les normes d'aplicació directa i el règim d'avaluació de repercussions que s'arreplega en l'apartat 5 de les normes de gestió proposades.  
  
c) Contingut de la norma de gestió.  
Les normes de gestió aportades presenten el contingut mínim requerit en l'article 47 ter.1 de la Llei 11/1994, d'espais naturals de la Comunitat Valenciana. A més, la Memòria tècnica, que acompanya la norma de gestió respectiva, complementa la informació de la norma amb la documentació següent, que no és contingut de compliment obligat segons la Llei 11/1994:  
- Síntesi descriptiva de l'àrea i característiques principals, incloent-hi l'àmbit de la norma de gestió, les característiques geogràfiques generals i les característiques socioeconòmiques.  
- Identificació de pressions, impactes i amenaces.  
Per tant, el contingut de la norma de gestió dels respectius espais RN 2000 s'adapta al que indica el document d'abast respectiu.  
  
B.3. Descripció de l'alternativa triada: proposta de norma de gestió  
  
Es descriu, de manera succinta, el contingut de les normes de gestió que són objecte de la Proposta de decret del Consell per a la declaració de les zones especials de conservació dels espais de l'RN 2000.  
  
Totes dues normes de gestió s'estructuren de manera similar, i es concreta per a cada espai de l'RN 2000 l'àmbit territorial, la normativa d'aplicació directa i el règim d'avaluació de repercussions, els criteris orientadors i les mesures de gestió activa i el seu programa d'actuacions.  
B.3.1. Àmbit territorial  
En la memòria tècnica que acompanya la norma de gestió respectiva es complementa la informació territorial aportant, de manera genèrica, les característiques geogràfiques generals, el relleu i la hidrografia d'aquest àmbit, a més de la caracterització socioeconòmica, incloent-hi els usos predominants del sòl, l'estructura de la propietat, els nuclis de població i les infraestructures de comunicació. S'afig, finalment, la relació dels instruments d'ordenació ambiental (figures de protecció) que es troben dins de l'àmbit de gestió dels espais objecte de la norma de gestió Corbera-Mondúber-la Safor.  
  
V.7.0.1. Àmbit territorial de la norma de gestió Corbera-Mondúber-la Safor  
L'àmbit territorial que és objecte de la norma de gestió Corbera-Mondúber-la Safor queda determinat pel conjunt de quatre llocs d'importància comunitària (LIC) i una zona d'especial protecció per les aus (ZEPA), situats tots aquests espais en l'extrem sud-oriental de la província de València, en àmbits de les comarques de la Ribera Alta, la Ribera Baixa, la Safor i la Vall d'Albaida, que afecten un total de 26 municipis.  
L'àmbit territorial inclou diverses zones de connectivitat ecològica (ZCE):  
- 7 zones que connecten determinats sectors de la ZEC Dunes de la Safor amb les platges immediates a aquestes zones, a l'efecte de millorar la conservació del corriol camanegre (Charadrius alexandrinus) i dels hàbitats de dunes i platges propis d'aquests ambients.  
- 4 zones de connectivitat ecològica entre la ZEC Marjal de la Safor i la ZEC Dunes de la Safor i Serra de Corbera.  
Es detallen, a continuació, els espais LIC, que són objecte de declaració com a zona d'especial conservació (ZEC), i la zona ZEPA i zones de connectivitat ecològica que configuren l'àmbit territorial de la norma de gestió Corbera-Mondúber-la Safor:  
  
  
  
  
  
  
  
En la imatge següent, es recull l'àmbit territorial de la norma de gestió Corbera-Mondúber-la Safor.  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
I.4.3.4. Àmbit territorial de la norma de gestió Alt Palància  
L'àmbit de la norma de gestió denominada en conjunt Alt Palància abasta una superfície de 29.946,48 hectàrees, i inclou en la delimitació un total de 16 municipis de la comarca de l'Alt Palància, a la província de Castelló, i un municipi de la comarca del Camp de Morvedre, de la província de València. A grans trets, la major part de l'espai se situa a l'interior de la província de Castelló, concretament entorn del curs alt i mitjà del riu Palància, que la recorre en sentit NW-ES.  
  
L'àmbit territorial no inclou zones de connectivitat ecològica (ZCE).  
  
Es detallen, a continuació, els espais LIC que són objecte de declaració com a zona d'especial conservació (ZEC) i que configuren l'àmbit territorial de la norma de gestió Alt Palància:  
En la imatge següent, es recull l'àmbit territorial de la norma de gestió Alt Palància.  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
B.3.2. Objectius  
L'objectiu de la norma de gestió és establir les mesures de conservació i les mesures necessàries per a previndre la deterioració i les alteracions dels hàbitats i les espècies dels espais de la Xarxa Natura 2000 del seu àmbit territorial, amb la finalitat de mantindre'ls o portar-los a un estat de conservació favorable, i contribuir a fer front a la pèrdua de biodiversitat i complir així la normativa comunitària (Directiva 92/43/CEE, de 21 de maig de 1992, relativa a la conservació dels hàbitats naturals i de la fauna i flora silvestres, i Directiva 2009/147/CE, de 30 de novembre de 2009, relativa a la conservació de les aus silvestres), estatal (Llei 42/2007, de 13 de desembre, del patrimoni natural i de la biodiversitat) i autonòmica (Llei 11/1994, de 27 de desembre, d'espais naturals protegits de la Comunitat Valenciana).  
Així doncs, la norma de gestió Corbera-Mondúber-la Safor i la norma de gestió Alt Palància, com a instruments de planificació ambiental dels espais RN 2000 corresponents, incorpora els seus propis objectius de gestió relatius als hàbitats i les espècies presents en el seu àmbit territorial.  
B.3.3. Contingut de la norma de gestió  
Descrit l'àmbit territorial objecte de la norma de gestió, a continuació resumim les determinacions que conté la norma referida per a aconseguir l'objectiu específic de fer front a la pèrdua de biodiversitat. Així, cada una de les normes objecte de la Proposta de decret del Consell conté:  
- Inventari de tipus d'hàbitats naturals i espècies presents als espais, descripció del seu estat de conservació i dels criteris utilitzats per a interpretar-lo. Incorpora la determinació de l'estat de conservació dels hàbitats i les espècies presents als espais i criteris de valoració.  
  
- Objectius de conservació i gestió.  
- Zonificació de l'àmbit d'aplicació de la norma de gestió:  
El criteri determinant de la zonificació és la presència o no d'hàbitats i espècies per als quals s'estableixen objectius de conservació en la norma de gestió, així com el caràcter prioritari o no d'aquests.  
Així, l'àmbit d'aplicació de la norma de gestió es zonifica orientativament a efectes normatius i de gestió en 4 categories de zones (zona A, zona B, zona C i zona D). En el cas de la norma de gestió Corbera-Mondúber-la Safor, s'incorpora, a diferència de l'esborrany de norma de gestió objecte del document d'abast emés en data 21.05.2015, diverses zones de connectivitat ecològica (ZCE)  
La superfície i la contribució relativa de cada una d'aquestes categories de zonificació dins del corresponent espai de l'RN 2000 és la següent:  
La representació cartogràfica d'aquesta zonificació es recull en l'annex I de la respectiva norma de gestió.  
- Normativa d'aplicació directa i règim d'avaluació de repercussions  
A l'efecte d'aquesta norma de gestió, la normativa d'aplicació directa queda agrupada de la manera següent:  
a) Normes per a la protecció d'hàbitats naturals d'interés comunitari d'especial prioritat.  
Es detallen les activitats considerades incompatibles en les àrees de la zona A, així com en les àrees del territori en què apareguen els hàbitats naturals d'especial prioritat que s'indiquen en l'apartat 4.1 de la norma de gestió.  
b) Normes per a la protecció d'altres hàbitats naturals d'interés comunitari.  
Per a les àrees incloses en la zona B, s'opta per no establir cap incompatibilitat específica a les actuacions, els canvis d'ús i/o plans, els programes i els projectes que puguen desenvolupar-se en aquesta zona, sense perjudici de l'aplicació de les limitacions establides en les diferents legislacions sectorials que concorren i del que s'estableix en l'apartat corresponent de la norma de gestió respecte de l'avaluació de repercussions sobre la Xarxa Natura 2000.  
Això suggereix que qualsevol activitat que afecte l'espai de zona B queda subjecta al règim d'avaluació de repercussions.  
Respecte d'això, cal indicar que en la taula-resum «Normes d'aplicació directa i concreció de l'obligació d'avaluar», que arreplega l'apartat 5 de la norma de gestió, sí que apareixen clarament identificats en la zona B determinades activitats i actuacions incompatibles.  
c) Normes per a la protecció d'espècies de fauna i flora.  
Es detallen les activitats considerades incompatibles en les àrees zonificades com a A, B i C, així com en la Zona de Connectivitat Ecològica (ZE), mentre no estiguen relacionades directament amb mesures de gestió del lloc establides en la mateixa norma de gestió i/o les considere com a tals l'òrgan gestor de la Xarxa Natura 2000.  
  
De manera específica, la norma de gestió Corbera-Mondúber-la Safor estableix la regulació d'instal·lacions temporals i activitats recreatives a les platges a fi de protegir les poblacions del corriol camanegre a les platges de la ZEC Dunes de la Safor, així com en els sectors que s'han designat com a zones de connectivitat ecològica.  
Pel que fa al règim d'avaluació de repercussions, la respectiva norma de gestió indica:  
a) Plans, programes i projectes que clarament queden inclosos en el camp d'aplicació material del Decret 60/2012, de 5 d'abril, d'avaluació de repercussions sobre els espais de l'RN 2000 objecte d'aquesta norma de gestió.  
b) Plans, programes i projectes que clarament queden exclosos de l'obligació d'avaluar les seues repercussions sobre les ZEC i ZEPA d'aquesta norma de gestió.  
c) Resta de supòsits. Quedaran subjectes a avaluació detallada de les seues repercussions sobre els espais protegits de l'RN 2000 objecte d'aquesta norma de gestió.  
La norma de gestió recull en una taula resum les normes d'aplicació directa i la concreció de l'obligació d'avaluar atenent la zonificació (A, B, C, D i ZE) establida. En aquesta taula es distingeix entre:  
  
- Actuacions no autoritzables (excloses d'avaluació de repercussions per incompatibilitat amb la conservació)  
- Actuacions que no requeriran avaluació de repercussions (sense afecció previsible sobre hàbitats o espècies)  
- Actuacions que requeriran avaluació de repercussions  
- Criteris orientadors i mesures de gestió activa  
- Criteris orientadors  
La norma de gestió conté una relació de criteris que tenen com a objectiu orientar els planificadors i els gestors sobre la millor manera de compatibilitzar l'ordenació i la gestió de determinades actuacions relacionades amb aquests àmbits amb les exigències d'aconseguir o mantindre l'estat de conservació favorable dels hàbitats i les espècies que han motivat la declaració de les ZEC que formen part de l'àmbit de la respectiva norma de gestió. Concretament, s'estableixen els següents:  
- Criteris orientadors per a la planificació i la gestió forestal  
- Criteris orientadors per a la construcció o la modificació d'infraestructures  
Específicament, en la norma de gestió Corbera-Mondúber-la Safor s'afigen criteris orientadors per a les pràctiques agrícoles.  
- Mesures de gestió activa  
Les mesures de gestió activa constitueixen el conjunt d'actuacions necessàries que han d'executar-se amb la finalitat que els hàbitats i/o les espècies de les ZEC i, si escau, la ZEPA, i especialment els que s'hagen proposat com a objectiu, mantinguen o aconseguisquen un estat de conservació favorable.  
En aquest sentit, cada norma de gestió conté un conjunt de mesures, de diversa naturalesa, que poden englobar-se, de manera genèrica, en els apartats següents:  
V.7.4.8. Programa d'actuacions  
Cada norma de gestió presenta un programa d'actuació en el qual es recull el conjunt de les mesures i/o les actuacions de gestió directa, se n'indica la prioritat d'execució en cada zona, la font de finançament, l'estimació econòmica i la responsabilitat sectorial de l'actuació.  
  
El programa d'actuacions arriba a un pressupost estimat de 9.571.186 euros, però no s'indica el cronograma per a aplicar-lo.  
K.8.6.8. Règim d'avaluació dels resultats de les mesures de conservació sobre els hàbitats i les espècies.  
L'avaluació dels resultats de les mesures de conservació (normativa i criteris i mesures de gestió activa) sobre els hàbitats i les espècies presents en les ZEC i, si és cas, les ZEPA objecte de la norma de gestió s'efectuarà periòdicament, coincidint en el temps amb l'elaboració dels informes d'aplicació que preveu l'article 17 de la Directiva d'hàbitats (Directiva 92/43/CEE) i en l'article 12 de la Directiva d'aus silvestres (Directiva 2009/147/CE).  
Es proposen dos sistemes d'indicadors: indicadors per al seguiment de l'estat d'aplicació de la norma de gestió i indicadors per al seguiment de l'estat de conservació de les espècies i els hàbitats.  
  
- Indicadors per al seguiment de l'estat d'aplicació de la norma de gestió  
- Indicadors per al seguiment de l'estat de conservació de les espècies i els hàbitats  
- Indicadors de seguiment de l'estat de conservació de les espècies i els hàbitats  
Els mateixos indicadors (paràmetres) que s'utilitzen per a establir l'estat de conservació serveixen per a valorar l'evolució dels elements de gestió, positiva o negativa respecte d'aquest «estat de conservació favorable» que cal mantindre o aconseguir.  
- Indicadors per a quantificar el progrés de la norma de gestió en relació amb el seguiment  
S'estableixen dos indicadors:  
1. Grau de seguiment: percentatge (%) d'espècies i hàbitats per als quals s'ha avaluat l'estat de conservació als 6 anys.  
2. Grau d'avanç en objectius de conservació: percentatge (%) d'espècies i hàbitats que:  
a) Mantenen l'estat de conservació.  
b) Milloren l'estat de conservació.  
c) Empitjoren l'estat de conservació.  
A aquest efecte, el llindar per a quantificar un canvi en l'estat de conservació es defineix com el pas d'una categoria a una altra, de manera que en la figura següent qualsevol canvi de categoria de dreta a esquerra és una millora, i un empitjorament en el sentit contrari:  
  
Favorable Desfavorable-inadequat Desfavorable-roín  
 Empitjora l'estat de conservació  
 Millora l'estat de conservació  
  
  
El canvi de la categoria de desconegut a qualsevol altra categoria no es considera una millora o un empitjorament de l'estat de conservació, encara que sí un avanç en el grau de coneixement de l'espècie o l'hàbitat. Igualment, el pas d'un estat de conservació conegut a la categoria «Desconegut» implica només un retrocés en el grau de coneixement.  
  
B.3.4. Infraestructura verda  
La directriu 38 de l'ETCV defineix els espais que integren la infraestructura verda, així com els elements que garanteixen la connectivitat territorial i funcional entre aquests.  
De conformitat amb aquesta directriu 38 de l'ETCV, els espais que conformen la Xarxa Natura 2000 a la Comunitat Valenciana, declarats d'acord amb la Llei 42/2007, de 13 de desembre, del patrimoni natural i la biodiversitat, constitueixen espais que integren la infraestructura verda.  
  
  
C. Avaluació del resultat de les consultes efectuades i com s'han pres en consideració  
C.1. Antecedents  
Tenint en consideració la tramitació sectorial i ambiental duta a terme fins a aquest moment, descrita en l'apartat A «Anàlisi del Procés d'Avaluació» del present document, en relació amb la norma de gestió Corbera-Mondúber-la Safor i Alt Palància, i atés que, tal com indica l'informe d'al·legacions corresponent a la 2a exposició pública del Projecte de decret, per raons d'operativitat el promotor (Direcció General de Medi natural i Avaluació Ambiental) ha optat per incloure en el referit informe d'al·legacions el resultat dels dos períodes d'exposició pública, ja que les al·legacions que es van admetre en el primer període es van incorporar a la documentació tècnica exposada durant la segona fase d'informació pública. L'avaluació del resultat de les consultes es du a terme, per tant, sobre la base dels documents i els informes que són objecte de l'esmentat informe d'al·legacions (2a exposició pública, de data 22.06.2017).  
  
C.2. Fase de posada a la disposició del públic i consulta a administracions en la 1a exposició pública (10 abril 2014)  
La 1a informació publica, per un termini de 45 dies hàbils, es du a terme mitjançant un anunci en el Diari Oficial de la Generalitat Valenciana (DOGV) núm. 7252, de 10 d'abril de 2014, i en aquesta s'exposen els documents de la versió preliminar del Projecte de decret, amb les normes de gestió respectives, i el Pla de participació.  
Durant la 1a exposició pública (DOGV 10 abril 2014), es va rebre un total de 26 contestacions i/o al·legacions com a resultat de les consultes efectuades pel promotor (Direcció General del Medi Natural i Avaluació Ambiental).  
D'aquestes, 9 corresponen a al·legacions d'ajuntaments, 13 a informes rebuts de distints departaments de l'Administració autonòmica, i 4 a entitats i associacions afectades.  
Tots els informes i les al·legacions rebudes en aquesta fase que feien observacions o consideracions als documents exposats al públic són objecte de consideració motivada en l'informe d'al·legacions redactat per l'òrgan promotor.  
En general, les al·legacions dels ajuntaments es refereixen a modificació de la zonificació proposada pel projecte de norma (canvis entre zones A, B, C i, fonamentalment, D per a adaptar-se a la planificació urbanística en vigor); modificació de zones de connectivitat ecològica; modificacions en la normativa d'aplicació directa i règim d'avaluació de repercussions (excloure d'avaluació de repercussions determinades activitats, considerar la compatibilitat d'altres activitats, sobretot relacionades amb agricultura, ramaderia, activitats culturals tradicionals i esportives); modificacions en les mesures de gestió directa (per a incloure-hi determinades actuacions de manera que puga evitar-se'n l'avaluació de repercussions).  
Pel que fa als informes rebuts dels departaments de la Generalitat Valenciana, es refereixen a la compatibilitat amb altres planificacions; la consideració d'altres espècies no incloses en la proposta de norma i matisacions en relació amb les activitats incloses en la normativa d'aplicació directa i el règim d'avaluació de repercussions.  
  
Resumim, en la taula següent, la relació de consultes efectuades i els escrits de contestació rebuts:  
  
  
  
1.1. Modificacions introduïdes en els documents de la norma de gestió com a conseqüència de la 1a informació pública i consultes (abril 2014)  
S'incorporen a la Memòria tècnica de la norma de gestió i a la proposta de Projecte de decret corresponent les modificacions següents derivades de la 1a exposició pública i consultes (abril 2014):  
1. Confirmada la reproducció de l'àguila de panxa blanca (Aquila fasciata) en el LIC Serra de Corbera, s'ha afegit l'espècie a l'apartat «Altres espècies de flora i fauna per a la gestió de l'espai».  
2. En l'apartat «Normes per a la protecció d'espècies de fauna i flora», les accions de neteja, desbrossament i dragatge mecànic de canals, séquies i altres infraestructures hidràuliques similars deixen de considerar-se incompatibles i passen a considerar-se activitats sotmeses a règim d'avaluació de repercussions, i es modifica la redacció del punt 5.1.3.c de la norma exposada al públic.  
3. S'accepten les al·legacions referides a la neteja, el desbrossament i el dragatge de séquies, canals i altres infraestructures hidràuliques semblants i les actuacions deixen de considerar-se incompatibles i passen a considerar-se activitats sotmeses a avaluació de repercussions. També es modifica la redacció respecte de la incompatibilitat de la neteja mecànica de séquies a la marjal de la Safor amb presència d'Unio elongatus i Potomida littoralis, si no es compleixen els requisits que s'han establit.  
4. L'acceptació referida a les actuacions de conservació, rehabilitació, millora o manteniment d'infraestructures s'ha acceptat i es proposa com a nova redacció «fins que no suposen una modificació de traçat o increment de la seua superfície».  
5. Quant a la inclusió de condicions per a l'aportació de terres, s'ha admés l'al·legació i s'ha afegit el següent epígraf específic en l'apartat 5.2.1 («Obligació general d'avaluar»): «En l'àmbit de les zones B i C de la Marjal de la Safor, l'adequació de les parcel·les amb terra vegetal o l'alteració del perfil del terreny, quan estiga lligada a l'activitat agrícola o recreativa en les zones en què aquesta activitat es considera compatible».  
6. En resposta a les al·legacions presentades per l'Ajuntament de Barracas, s'ha ajustat la zonificació per a passar a D dos sectors considerats sòl no urbanitzable de dotació. També s'ajusta la delimitació de la zona D per a incloure una àrea de 0,86 ha que ha passat a sòl urbanitzable.  
7. S'ha modificat la redacció per a eximir d'avaluació de repercussions determinats esdeveniments tradicionals de periodicitat anual, com les romeries a l'ermita de San Roque, a Barracas, i la de Sant Antoni, a Xeresa. Així mateix, queden excloses d'avaluació les activitats escolars relacionades amb la docència, però no els esdeveniments escolars esportius.  
8. S'accepten les al·legacions exposades respecte dels punts 5.2.1.b (en relació amb l'exclusió d'avaluació de construccions d'edificacions aïllades o instal·lacions en sòl no urbanitzable protegit destinades a activitats agrícoles quan es tracte d'infraestructures d'escassa entitat: arquetes de reg, armaris per a comptadors de degoteig, casetes de 2,5 x 2,5 m, cremadors i tancaments) i 9.5.0.8.d.7é.  
9. En resposta a les al·legacions presentades per l'Ajuntament de Soneja, les àrees afectades pel PGOU incloses dins de la ZEC s'han inclòs com a zona D.  
10. En resposta a l'al·legació presentada per l'Ajuntament d'El Toro, es modifica la zonificació per a reclassificar com a zona D els 23.100 m² previstos pel PGOU del municipi per a ús industrial després de confirmar l'absència de l'hàbitat protegit 4090 Bruguerars oromediterranis endèmics amb argilaga que en van motivar la inclusió com a zona A.  
11. En resposta a les al·legacions presentades per l'Ajuntament de Cullera, s'efectua la modificació cartogràfica i es canvia de la B a la D la zona coincident amb el sòl urbanitzable. Igualment, s'elimina de la Zona de Connectivitat Ecològica l'àrea establida per a les marjals i els arrossars situats al sud del riu Xúquer, i s'ha modificat el text i s'han eliminat els epígrafs corresponents en l'apartat 4.5 del Decret. Aquesta exclusió també l'han exposada AVA-Asaja (Cullera) i els ajuntaments de Xeresa i Xeraco. També s'exclou la zona coincident amb el sòl urbanitzable a la platja del Brosquil.  
  
12. En resposta a les al·legacions presentades pels ajuntaments de Xeresa i Xeraco, a més de les modificacions indicades en els punts 2 i 7 d'aquest resum, s'ha modificat la redacció per a excloure d'avaluació determinades infraestructures d'escassa entitat en sòl no urbanitzable protegit destinades a activitats agrícoles. Aquesta última al·legació també l'ha sol·licitada l'Ajuntament de Tavernes de la Valldigna. Es modifica el text relatiu a les bones pràctiques agrícoles proposades, s'eliminen els aspectes relacionats amb el cultiu de l'arròs que desapareixen de l'àmbit de la norma en excloure's els arrossars del sud del riu Xúquer de la Zona de Connectivitat Ecològica. Finalment, i en relació amb el programa d'actuacions, s'ha acceptat l'al·legació exposada per l'Ajuntament de Xeraco, respecte de la responsabilitat i els costos que ha de sufragar l'Ajuntament, i s'ha eliminat la mesura «Control d'abocadors il·legals».  
13. En resposta a les al·legacions exposades per l'Ajuntament de Tavernes de la Valldigna, s'han introduït algunes modificacions en la delimitació relativa a la zonificació de les zones B, C i D. La inclusió de l'equipament esportiu-recreatiu «Club de tenis» a la zona D també ha sigut sol·licitada pel mateix Club de Tenis.  
14. S'ha modificat la cartografia de la zonificació en resposta a les al·legacions que es mencionen en l'Informe d'al·legacions de la 1a exposició pública i consultes.  
15. Altres modificacions: durant el tràmit de la norma s'han recaptat informes sobre hàbitats d'interés comunitari i espècies amenaçades presents en zones limítrofes als espais LIC i ZEPA que comprenen aquestes normes. A conseqüència d'aquesta revisió, s'han delimitat dues noves zones com a zona de connectivitat ecològica:   
- D'una banda, una xicoteta xarxa de séquies al límit sud de la zona del LIC i la ZEPA de la Marjal de la Safor, en l'entorn de l'ullal Fosc (Gandia), en les quals s'ha detectat la presència de les tres espècies de clòtxines de riu autòctones (petxinots) presents a la comunitat autònoma.  
- D'altra banda, la franja costanera situada entre els LIC Marjal de la Safor i Dunes de la Safor, denominada «la Devesa» o «l'Auir» pel topònim de la platja amb la qual limita. En aquesta zona s'ha constatat la presència de l'espècie d'interés comunitari tortuga d'aigua europea (Emys orbicularis) i d'hàbitats d'interés comunitari, dos d'aquests considerats prioritaris (2270\* Dunes amb boscos Pinus pinea i/o Pinus pinaster i 7210\* Torberes calcàries de Cladium mariscus i amb espècies del Caricion davallianae)  
1.2. Fase de posada a la disposició del públic i consulta a administracions en la 2a exposició publica (22 juny 2017)  
Acomplint la tramitació ambiental, recollida en el Document d'abast (DA) de l'Estudi ambiental i territorial estratègic de la norma de gestió Corbera-Mondúber-la Safor, i del DA de la norma de gestió Alt Palància, emesos tots dos en data 21 de maig de 2015, és necessari fer l'exposició pública de l'Estudi ambiental i territorial estratègic i de la versió preliminar de les normes de gestió.  
  
La 2a informació pública s'efectua mitjançant un anunci en el Diari Oficial de la Generalitat Valenciana (DOGV) núm. 8068, de 22 de juny de 2017, i hi queda exposada la versió preliminar del Projecte de decret juntament amb les normes de gestió respectives, el Pla de participació pública, l'Estudi ambiental i territorial estratègic i la Memòria tècnica corresponent a l'espai natural, durant un termini de 45 dies hàbils.  
  
Durant la 2a exposició pública (DOGV de 22 juny de 2017) es va rebre un total de 14 contestacions i/o al·legacions com a resultat de les consultes efectuades pel promotor (Direcció del Medi Natural i Avaluació Ambiental) al Projecte de decret i la seua documentació adjunta.  
D'aquestes, 5 corresponen a informes rebuts d'ajuntaments afectats per la norma de gestió Corbera-Mondúber-la Safor que es refereixen, fonamentalment, a la zonificació proposada, les normes d'aplicació directa i les mesures de gestió dels espais; 8, a contestacions de la sotssecretaria de diferents conselleries, que no tenen contingut ambiental i es limiten a manifestar que no tenen res a al·legar; i 1 contestació de la Diputació d'Alacant, en què s'indica que no és procedent una valoració per no afectar l'àmbit territorial del Projecte de decret cap municipi de la província d'Alacant.  
Tots els informes i les al·legacions rebudes en aquesta fase que feien observacions o consideracions als documents exposats al públic són objecte de consideració motivada en l'informe d'al·legacions redactat per la Direcció General del Medi Natural i Avaluació Ambiental.  
Resumim, en la taula següent, la relació de consultes efectuades i els escrits de contestació rebuts:  
1.3. Modificacions introduïdes en els documents de la norma de gestió a conseqüència de la 2a informació pública i consultes (juny 2017)  
Com a resultat del procés d'informació pública i consultes, s'introdueixen diverses modificacions als documents exposats que s'incorporen tant a la Memòria tècnica com a la norma de gestió respectiva. Entre les principals modificacions introduïdes destaquen:  
  
1. Es corregeixen diversos errors de contingut detectats, tipogràfics i toponímics.  
2. S'ha modificat la zonificació de determinats enclavaments i urbanitzacions.  
3. S'han exclòs de l'obligació de substanciar l'avaluació de repercussions les instal·lacions temporals i les activitats recreatives en les platges que complisquen el que estableix la regulació indicada a l'efecte que figura en l'apartat 5.1.3. «Normes per a la protecció d'espècies i flora» .  
4. S'han exclòs de l'obligació de substanciar l'avaluació de repercussions les romeries de Sant Antoni de Xeresa i la Murta d'Alzira, així com les activitats escolars relacionades amb la docència.  
5. S'ha inclòs en el programa d'actuacions l'elaboració d'un pla de recuperació, manteniment i millora de la xarxa de séquies i basses de la marjal de la Safor.  
6. S'ha inclòs en el programa d'actuacions l'elaboració d'un pla d'acció sobre la gestió de l'aigua a la ZEC Marjal de la Safor.  
7. En l'apartat VI.1.3 «Normes per a la protecció d'espècies de fauna i flora», s'ha afegit un nou punt que estableix la regulació respecte de les instal·lacions temporals i les activitats recreatives en les platges de la ZEC Dunes de la Safor, a fi de protegir les poblacions reproductores de corriol camanegre.  
8. Es dona una nova redacció als apartats «Taula-resum. Normes d'aplicació directa i concreció de l'obligació d'avaluar» i «Zonificació», i s'afig la cartografia de les zones de connectivitat.  
  
9. S'actualitza el contingut de l'apartat VII.2. «Mesures de gestió activa».  
B. Anàlisi de la previsió dels impactes significatius per l'aplicació de la norma de gestió  
Cada norma de gestió que inclou el Projecte de decret del Consell es desplega de conformitat amb la legislació comunitària, estatal i autonòmica aplicable i permet integrar les consideracions ambientals, concretament a través de les mesures de conservació i de les mesures necessàries per a previndre la deterioració i les alteracions dels hàbitats i les espècies dels espais de la Xarxa Natura 2000 del seu àmbit territorial, promovent un desenvolupament sostenible i harmonitzant, a més, les seues previsions i determinacions amb els usos preexistents en aquest territori, tot això amb l'objectiu de fer front a la pèrdua de biodiversitat.  
  
Les normes d'aplicació directa que s'estableixen en les normes de gestió Alt Palància i Corbera-Mondúber-la Safor no modificaran de manera significativa les regulacions establides en altres instruments de planificació ambiental presents en aquest àmbit. D'altra banda, la respectiva norma de gestió respecta la planificació urbanística pel que fa als sòls urbans i urbanitzables classificats en el seu àmbit, fet que queda patent per incloure aquestes àrees en la denominada zona D.  
  
En relació amb els possibles efectes sobre la planificació territorial i sobre la planificació sectorial implicada, cal recordar que la Llei 11/1994, de 27 de desembre, d'espais naturals de la Comunitat Valenciana (art. 47 quater), indica que les normes de gestió «són vinculants tant per a les administracions públiques com per als particulars, i prevalen sobre el planejament territorial i urbanístic i sobre qualsevol altre instrument sectorial d'ordenació o gestió de recursos naturals».  
  
Tenint això en consideració, cal indicar que tots els espais sobre els quals s'apliquen les normes de gestió se situen en sòl no urbanitzable sobre el qual, a més, com indicàvem, i així ho recull la documentació tècnica que acompanya la respectiva norma de gestió, hi ha altres planificacions sectorials i ambientals que la norma de gestió recull i considera.  
En relació amb els possibles efectes previsibles sobre elements estratègics del territori, cal tindre en compte que la Xarxa Natura 2000, i els diferents espais que la conformen, ja són, en si mateixos, un element estratègic del territori, fonamental de la infraestructura verda que preveu el Decret 1/2001, de 13 de gener, del Consell, pel qual s'aprova l'Estratègia territorial de la Comunitat Valenciana (ETCV, directrius 37, 38 i 39) i que també recull el títol I de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP). Per això, les normes de gestió tindran efectes positius sobre els elements estratègics del territori sobre els quals incideixen, i contribuiran a acomplir l'Estratègia territorial de la Comunitat Valenciana.   
Pel que fa als efectes ambientals previsibles de cada norma de gestió sobre la biodiversitat, la fauna i la flora en el seu àmbit geogràfic, seran positius, ja que es tracta d'un instrument d'ordenació orientat a la conservació dels hàbitats i les espècies que n'han determinat la inclusió en els espais de la xarxa Natura 2000 i a establir les mesures necessàries per a previndre la deterioració i les alteracions d'aquests hàbitats i espècies amb la finalitat de mantindre'ls o portar-los a un estat de conservació favorable.  
De la mateixa manera, es consideren positius els efectes sobre el paisatge que tindrà l'aplicació de la norma de gestió respectiva atés que, com que els espais de la Xarxa Natura 2000 són recursos paisatgístics, de conformitat amb la legislació protectora del paisatge, la mateixa norma de gestió pot considerar-se un instrument que contribuirà a fixar els objectius de qualitat paisatgística per a aquests espais.  
La consideració de les normes d'aplicació directa, així com dels criteris orientadors, que s'estableixen en la norma de gestió, tindrà efectes positius en relació amb els factors climàtics i, especialment, sobre el problema del canvi climàtic, atés que augmentaran la capacitat de resiliència del territori, això és, la seua capacitat d'adaptació a aquest problema.   
De la mateixa manera, també poden considerar-se positius, en general, els efectes sobre la terra, l'aigua i l'aire, atés que la respectiva norma de gestió en promou un ús racional dirigit a millorar-los i conservar-los en bon estat, en l'àmbit dels espais de la Xarxa Natura 2000.  
  
Es consideren positius els efectes sobre la població, en la mesura que contribuiran a garantir la seguretat jurídica a l'hora de desenvolupar les seues actuacions en el marc de la Xarxa Natura 2000 i possibilitaran l'arribada de recursos financers en el marc de les polítiques comunitàries, estatals i autonòmiques de caràcter agrari i regional.   
En aquest sentit, s'estima adequada la proposta de normes d'aplicació directa de les normes de gestió Alt Palància i Corbera-Mondúber-la Safor, ja que pretén posar èmfasi en les actuacions que poden tindre més incidència sobre els hàbitats i les espècies de flora i/o fauna d'interés comunitari presents en aquests espais de la Xarxa Natura 2000 i, especialment, sobre la zonificació A i B.   
  
En el cas concret de la norma de gestió Corbera-Mondúber-la Safor, s'aprecia un esforç important per compatibilitzar les activitats turístiques a la zona del litoral amb l'objectiu de conservar els sistemes dunars i les poblacions reproductores del corriol camanegre en les platges de la ZEC Dunes de la Safor, fet que es posa de manifest en la delimitació de zones de connectivitat ecològica i la regulació particular de les instal·lacions temporals i les activitats recreatives en les platges. De la mateixa manera, en aquest àmbit es consideren molt convenients les mesures de gestió encaminades a compatibilitzar l'activitat agrícola, la gestió de la xarxa de séquies i basses i la gestió de l'aigua a la ZEC Marjal de la Safor amb els objectius de preservar la conservació d'hàbitats aquàtics en aquest àmbit, tot això amb la coordinació corresponent amb les distintes administracions locals, autonòmiques i estatals que arrepleguen les mesures de gestió activa.  
En ambdues normes de gestió, i especialment en la d'Alt Palància, es destaca la mesura de gestió activa per a la coordinació amb la Confederació Hidrogràfica del Xúquer en matèria de planificació hidrològica, amb vista a la identificació, el seguiment i la conservació dels hàbitats relacionats amb masses d'aigua.   
Així, també s'observa un esforç important per compatibilitzar i mantindre les actuacions i les activitats efectuades tradicionalment (relacionades fonamentalment amb l'agricultura, la ramaderia, la gestió forestal, els serveis silvícoles i les activitats cinegètiques) que en les condicions que estableix la norma de gestió respectiva contribueixen, o hi col·laboren, a l'objectiu de previndre la deterioració i les alteracions dels hàbitats i les espècies dels espais de la Xarxa Natura 2000 en aquests àmbits territorials, amb la finalitat de mantindre'ls o portar-los a un estat de conservació favorable. Igualment, cal indicar que les normes de gestió han considerat les activitats de manteniment i conservació de les infraestructures existents. Pot considerar-se, per tant, que són poques les restriccions que estableixen aquestes normes de gestió derivant cap al règim d'avaluació de repercussions l'esforç d'anàlisi i consideració de la gran majoria de les activitats i les actuacions que es pretenga implantar en l'àmbit de la norma respectiva.   
  
Per tot això, es considera que les propostes de norma de gestió Alt Palància i norma de gestió Corbera-Mondúber-la Safor són adequades per a aconseguir els objectius de conservació que persegueixen per als espais de la Xarxa Natura 2000 inclosos en els seus àmbits territorials respectius i que la tramitació efectuada s'ajusta als requeriments de l'avaluació ambiental estratègica.  
C. Accions de seguiment de l'aplicació de la norma de gestió  
En l'apartat 8 «Règim d'avaluació dels resultats de les mesures de conservació sobre els hàbitats i les espècies de les normes de gestió Alt Palància» (annex III del Projecte de decret) i Corbera-Mondúber-la Safor (annex IV del Projecte de decret) es proposen dos sistemes d'indicadors per al seguiment: d'una banda, els indicadors per al seguiment de l'estat d'aplicació de la norma de gestió respectiva i, d'altra banda, els indicadors per al seguiment de l'estat de conservació de les espècies i els hàbitats.  
L'avaluació dels resultats de les mesures de conservació (normativa i criteris i mesures de gestió activa) sobre els hàbitats i les espècies presents en les ZEC objecte de les normes de gestió incloses en el Projecte de decret s'efectuarà periòdicament, coincidint en el temps amb l'elaboració dels informes aplicables que preveuen l'article 17 de la Directiva d'hàbitats (Directiva 92/43/CEE) i l'article 12 de la Directiva d'aus silvestres (Directiva 2009/147/CE).  
D. Acord d'emissió. Determinacions finals  
De conformitat amb el que es disposa en l'article 12 de la LEAE, d'acord amb els fonaments que s'han exposat, es proposa donar la conformitat a la proposta de declaració ambiental i territorial estratègica conjunta de la norma de gestió Alt Palància i de la norma de gestió Corbera-Mondúber-la Safor, presentades totes dues per la Direcció General de Medi Natural i Avaluació Ambiental, a la qual caldrà adjuntar el present document, així com incorporar a la norma de gestió respectiva, abans de l'aprovació definitiva, les determinacions següents:  
  
 1. Incorporar en la redacció definitiva de la norma de gestió respectiva els aclariments següents:  
 1.a) Actualitzar la denominació de la conselleria competent en matèria de medi ambient o referir-s'hi de manera genèrica.  
 1.b) Especificar el termini de vigència del Programa d'actuacions. En el cas particular de la norma de gestió Corbera-Mondúber-la Safor, ha d'aclarir-se si els pressupostos del programa d'actuacions són anuals o per a tot el període de vigència del programa.  
 2. En l'article 5.1.2 d'ambdues normes de gestió, s'indica que en la zona B s'ha optat per no establir cap incompatibilitat específica, quan sí que es consideren algunes activitats i actuacions com a clarament incompatibles i, per tant, excloses de sotmetiment al règim d'avaluació de repercussions, tal com es reflecteix en la taula-resum «Normes d'aplicació directa i concreció de l'obligació d'avaluar». Per això s'haurà d'eliminar l'article 5.1.2.  
 3. En la norma de gestió Alt Palància:  
 3.a) En la taula-resum «Normes d'aplicació directa i concreció de l'obligació d'avaluar» s'especifiquen com a actuacions no autoritzables (excloses d'avaluació de repercussions per incompatibilitat amb la conservació) «les que resulten incompatibles amb la classificació i la qualificació urbanística dels sòls inclosos en les categories de zonificació indicades». No obstant això, només s'aplica aquesta norma d'aplicació directa a la zona A. Haurà d'estendre's a totes les zonificacions (A, B, C i D).  
 4. En la norma de gestió Corbera-Mondúber-la Safor:  
 4.a) En l'article 5.2.1 «Obligació general d'avaluar», apartat p, s'indica que queda sotmesa a avaluació de repercussions sobre l'RN2000 la «instal·lació de bombaments, drenatges o qualsevol dispositiu que facilite la dessecació del terreny, incloent-hi l'extracció d'aigua amb fins agrícoles o altres». No obstant això, en la taula-resum aquesta obligació es restringeix únicament a la zona A de la norma de gestió. Aquesta obligació haurà d'estendre's a les instal·lacions i les actuacions que afecten les masses d'aigua subterrània que puguen tindre incidència sobre els hàbitats aquàtics de la ZEC Marjal de la Safor, en principi, les masses d'aigua subterrània denominades Marxuquera-Falconera (ES080MSBT080-153), Barx (ES080MSBT080-150) i Plana de Xeraco (ES080MSBT080-151).   
 5. Determinar cartogràficament en la norma de gestió respectiva:  
 5.a) Els àmbits en què s'estiga practicant l'agricultura a l'entrada en vigor de la norma i que queden exclosos de substanciar l'avaluació de repercussions sobre la Xarxa Natura 2000.  
 5.b) Les àrees en què es practica la ramaderia extensiva i que sí que requereixen substanciar l'avaluació de repercussions sobre la Xarxa Natura 2000.  
 6. Proposar per a la mesura de gestió activa «Campanya d'informació i conscienciació ciutadana entre la població local» la incorporació de l'indicador de resultat: % de participació en les activitats divulgatives  
  
La declaració ambiental i territorial estratègica conté les determinacions finals de caràcter ambiental que han d'incorporar-se a la norma de gestió Alt Palància i a la norma de gestió Corbera-Mondúber-la Safor, sense perjudici de qualsevol altra que s'establisca en els informes i/o les autoritzacions que li siguen aplicables. La declaració ambiental i territorial estratègica és preceptiva i determinant i s'ha de tindre en compte immediatament abans de l'aprovació definitiva, i és un document integrant de la documentació definitiva d'aquestes normes de gestió.  
  
Respecte dels plans i els programes que puguen implementar-se en l'àmbit de les normes de gestió, no s'eximeix del sotmetiment al tràmit d'avaluació ambiental si així ho preveu la normativa en matèria d'avaluació ambiental aplicable. De la mateixa manera, els projectes, les actuacions i les activitats que es pretenga desenvolupar en aquest àmbit, que, fins i tot respectant les condicions establides en aquestes normes de gestió, no s'eximeixen, tampoc, del sotmetiment al tràmit d'avaluació ambiental si així ho preveu la normativa en matèria d'avaluació ambiental d'aplicació.  
D'acord amb l'article 56 de la LOTUP (Llei 5/2014, de 25 de juliol) una vegada aprovades definitivament les normes de gestió avaluades, l'òrgan promotor posarà a la disposició de la Direcció General de Medi Natural i Avaluació Ambiental, com a òrgan ambiental, i de les altres administracions públiques afectades i del públic, aquesta documentació:  
  
a) Una còpia de les normes de gestió aprovades  
b) Una declaració expressiva que resumisca els aspectes següents:  
1. De quina manera s'han integrat en aquestes normes de gestió els aspectes ambientals i territorials.  
2. Com s'han pres en consideració l'estudi ambiental i territorial estratègic, la declaració ambiental i territorial estratègica i el resultat de les consultes, les discrepàncies i les al·legacions.  
c) Un resum no tècnic sobre la documentació que contenen els punts a i b.  
Aquesta declaració ambiental i territorial estratègica conjunta per a les normes de gestió Alt Palància i Corbera-Mondúber-la Safor es publicarà en el Diari Oficial de la Generalitat Valenciana i es posarà a la disposició del públic en la pàgina web de la Conselleria.  
La declaració ambiental i territorial estratègica conjunta perdrà la vigència i cessarà en la producció dels efectes que li són propis si, una vegada publicada en el Diari Oficial de la Comunitat Valenciana, no s'ha adoptat o aprovat la norma de gestió respectiva en el termini màxim de dos anys des de la publicació.  
Òrgan competent  
 La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).   
 A la vista de tot el que s'ha exposat, la Comissió d'Avaluació Ambiental acorda emetre la declaració ambiental i territorial estratègica de les normes de gestió dels espais en 2000: 1. Corbera-Mondúber-la Safor: LIC-ZEC: ES5233013 SERRA DE CORBERA, ES5233015 SERRES DEL MONDÚBER I MARXUQUERA, ES5233030 MARJAL DE LA SAFOR, ES5233038 DUNES DE LA SAFOR, ZEPA ES0000451 MONDÚBER-MARJAL DE LA SAFOR. 2. Palància: LIC-ZEC: ES5223005 Alt Palància ES5232003 Curs Mitjà del Riu Palància, i cal incorporar a les normes de gestió les determinacions finals assenyalades.  
 Notificar a les persones interessades que contra aquesta resolució, com que no és un acte definitiu en via administrativa, no s'hi pot interposar cap recurs, fet que no és un inconvenient perquè puguen utilitzar-se els mitjans de defensa que, en el seu dret, es consideren pertinents.  
I us ho notifique perquè en tingueu coneixement i als efectes oportuns.  
 I se certifica abans d'aprovar l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
  
València, 5 de març de 2020.- El secretari de la Comissió d'Avaluació Ambiental: José del Valle Arocas.»  
  
València, 9 d'abril de 2021.- El director general de Medi Natural i d'Avaluació Ambiental: Benjamín Pérez Rocher.